**PRILOG 3. -** UVJETI I ZAHTJEVI KOJI MORAJU BITI ISPUNJENI SUKLADNO POSEBNIM PROPISIMA

* **Uvjeti za obavljanje poslova stručnog nadzora propisani su Zakonom o poslovima i djelatnostima prostornog uređenja i gradnje („Narodne novine“, broj 78/15, 118/18 i 110/19)**

**Zakonom o poslovima i djelatnostima prostornog uređenja i gradnje** („Narodne novine“, broj 78/15, 118/18 i 110/19), je za obavljanje poslova stručnog nadzora građenja u svojstvu odgovorne osobe propisano da poslove stručnog nadzora građenja u svojstvu odgovorne osobe (nadzornog inženjera) u okviru zadaća svoje struke može obavljati ovlašteni arhitekt ili ovlašteni inženjer sukladno posebnom zakonu kojim se uređuje udruživanje u Komoru (Zakon o komori arhitekata i komorama inženjera u graditeljstvu i prostornom uređenju, „Narodne novine“, broj 78/15, 114/18 i 110/19).

Odabrani ponuditelj mora za izvršenje ugovora o nabavi imati na raspolaganju minimalno sljedeće stručno osoblje:

* **Stručnjak 1: Glavni nadzorni inženjer**

1 (jedan) ovlašteni inženjer građevinarstva, strojarstva ili elektrotehnike ili ovlašteni arhitekt

* **Stručnjak 2: Nadzorni inženjer za građevinske radove**

 1 (jedan) ovlašteni inženjer građevinarstva

* **Stručnjak 3. Nadzorni inženjeri za strojarske radove**

 1 (jedan) ovlašteni inženjer strojarstva

* **Stručnjak 4. Nadzorni inženjeri za elektrotehničke radove**

1 (jedan) ovlašteni inženjer elektrotehnike

* **Stručnjak 5: Koordinator zaštite na radu**

Položen stručni ispit za koordinatora za zaštitu na radu.

Jedan od nominiranih stručnjaka nadzornih inženjera može biti nominiran i za obavljanje poslova stručnjaka koordinatora zaštite na radu.

**Odabrani ponuditelj obvezan je do potpisa Ugovora** o nabavi usluga Naručitelju dostaviti **dokaze da ispunjava uvjete za obavljanje poslova stručnog nadzora građenja u RH** sukladno Zakonu o poslovima i djelatnostima prostornog uređenja i gradnje, **te dokaze o upisu u imenik/evidenciju ovlaštenih inženjera/arhitekata nadležne hrvatske komore za sve stručnjake koje nominira za nadzorne inženjere.**

Za nominiranog stručnjaka koji nije zaposlenik odabranog ponuditelja, odabrani ponuditelj obvezan je u istom roku dostaviti i vlastoručno potpisanu izjavu tog stručnjaka iz koje je razvidno da se odabranom ponuditelju stavlja na raspolaganje za izvršenje predmetnog ugovora u svojstvu Stručnjaka.

U protivnom, smatrat će se da je ponuditelj odustao od svoje ponude, a Naručitelj će primijeniti članak 307. stavak 7. ZJN 2016.

Usluga koordinatora zaštite na radu u fazi izvođenja radova provodi se sukladno odredbama članka 77. Zakona o zaštiti na radu („Narodne novine“, broj 71/14, 118/14, 154/14, 94/18, 96/18). Koordinator mora biti prisutan na gradilištu za cijelo vrijeme izvođenja radova te prisustvovati gradilišnim koordinacijama, te je dužan voditi računa o svim aktivnostima tijekom građenja i postupati u skladu s obvezama određenim citiranom članku 77. Zakona o zaštiti na radu i člancima 4. - 9. Pravilnika o zaštiti na radu na privremenim gradilištima („Narodne novine“, broj 48/18.)

Odabrani ponuditelj obvezan je **do potpisa Ugovora** o nabavi usluga Naručitelju dostaviti uvjerenje nadležnog Ministarstva o položenom stručnom ispitu za koordinatora zaštite na radu u fazi izvođenja radova ili rješenje nadležnog Ministarstva o statusu koordinatora zaštite na radu tijekom građenja za stručnjaka kojeg nominira za ovlaštenog koordinatora zaštite na radu.

Za nominiranog stručnjaka koji nije zaposlenik odabranog ponuditelja, odabrani ponuditelj obvezan je u istom roku dostaviti i vlastoručno potpisanu izjavu stručnjaka iz koje je razvidno da se odabranom ponuditelju stavlja na raspolaganje za izvršenje predmetnog ugovora u svojstvu Stručnjaka.

U protivnom, smatrat će se da je ponuditelj odustao od svoje ponude, a Naručitelj će primijeniti članak 307. stavak 7. ZJN 2016.

Naručitelj je odredio potreban profil stručnog osoblja kako bi osigurao kvalitetno pružanje usluga stručnog nadzora i koordinatora zaštite na radu, a sukladno vrsti radova koje je potrebno izvesti.

Uslugu stručnog nadzora i koordinatora zaštite na radu tijekom građenja moraju, tijekom trajanja ugovora, provoditi nominirani stručnjaci.

Nakon dodjele ugovora, tijekom provedbe usluge, odabrani ponuditelj može zatražiti od Naručitelja zamjenu nominiranog stručnjaka. Naručitelj će prihvatiti zamjenu samo u slučaju kad odabrani ponuditelj dokaže da predloženi novi stručnjak posjeduje minimalno iste obrazovne i stručne kvalifikacije koje je imao stručnjak kojeg zamjenjuje.

Dokazi se dostavljaju uz zahtjev za zamjenu stručnjaka.

**Informacije o uvjetima obavljanja poslova stručnog nadzora građenja u Republici Hrvatskoj za strane osobe dostupne su na adresi Jedinstvene kontaktne točke u Hrvatskoj:** [**http://psc.hr/**](http://psc.hr/) **i na internetskim stranicama Ministarstva graditeljstva i prostornog uređenja na adresi:** [**https://mgipu.gov.hr/**](https://mgipu.gov.hr/)